Okresná prokuratúra Lučenec 
F. Lehára 12, 984 80 Lučenec 1 	

Sp. zn. : 2 Pv 466/13/6606	Lučenec, 20.7.2015
EEČ : 2-47-80-2015

U Z N E S E N I E

Trestná vec:	obvinený XXXXX  
Prečin:	prečin krádeže podľa §  14 odsek 1 Trestného zákona k § 20 k § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Lučenec
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 20.7.2015, spisová značka 2 Pv 466/13/6606, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 21.08.2013 asi o 17.00 hod. v katastri obce XXXXX v lesnom poraste č. 857c, na parcele č. 1358/140 po vzájomnej dohode spoločne s obvineným XXXXX, nar. XXXXX vypílili 1 ks dreviny breza biela v celkovom množstve 0,42 metrov kubických drevnej hmoty, ktorú mienili odcudziť, pri ktorom konaní boli pristihnutí pracovníkom lesného obvodu a v konaní im bolo zabránené, pričom krádežou dreva by bola vznikla škoda vo výške 11,65 € pre Lesy SR, š.p. Banská Bystrica, OZ XXXXX,

Uznesením prokurátora Okresnej prokuratúry XXXXX zo dňa 20.7.2015, spisová značka 2 Pv 466/13/6606, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Uznesením prokurátora Okresnej prokuratúry v Lučenci sp. zn. 2 Pv 466/13/6606 zo dňa 30.10.2013 bolo podľa § 216 odsek 1 Trestného poriadku podmienečne zastavené trestné stíhanie obvinených XXXXX, nar. XXXXX a XXXXX, nar. XXXXX, obaja trvale bytom XXXXX ktoré bolo vedené na tom skutkovom základe, ktorý je uvedený vo výrokovej časti tohto uznesenia. Predmetné uznesenie nadobudlo právoplatnosť dňa 12.11.2013. Keďže obvinenému XXXXX, nar. XXXXX bola určená skúšobná doba 12 mesiacov, táto uplynula dňa 12.11.2014. 
	Po uplynutí skúšobnej doby bolo vykonané šetrenie, či obvinený XXXXX, nar. XXXXX viedol v skúšobnej dobe riadny život. Zo správy Obecného úradu XXXXX vyplýva, že obvinený má na verejnosti slušné správanie a nebola na neho podaná žiadna sťažnosť. Zo správy OO PZ v XXXXX je zrejmé, že obvinený sa v skúšobnej dobe podmienečne zastaveného trestného stíhania t.j. od 12.11.2013 do 12.11.2014 nedopustil žiadneho priestupku ani trestného činu a ani sa proti nemu v súčasnosti nevedie trestné stíhanie. Zo správy OÚ odboru všeobecnej vnútornej správy je zrejmé, že obvinený sa v skúšobnej dobe nedopustil žiadneho priestupku. Z odpisu z registra trestov, ktorý bol vyžiadaný po ukončení skúšobnej doby vyplýva, že obvinený okrem predmetného konania v ňom iný záznam nemá. 
	Podľa § 217 odsek 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Vzhľadom na to, že obvinený XXXXX, nar. 02.6.1995 v skúšobnej dobe podmienečne zastaveného trestného stíhania viedol riadny život, bolo potrebné rozhodnúť tak, ako je uvedené vo výrokovej časti tohto rozhodnutia a teda že sa obvinený v skúšobnej dobe osvedčil. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Jela Gaštanová
prokurátorka